

«Քայլ առ քայլ» բարեգործական հիմնադրամ

«Նախադպրոցական հաստատության մանկավարժական

աշխատողների մասնագիտական կարողությունների և

հմտությունների զարգացման» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

**Թեմա ՝**  «Մանկավարժական աշխատողի համագործակցությունը սաների, ծնողների (նրանց օրինական ներկայացուցիչների) հետ՝ սաների կրթական աշխատանքների կազմակերպման և ընտանեկան դաստիարակության գործում»:

Դաստիարակ՝ Նինա Գաբրիելյան

Մանկապարտեզ՝ «Չինչին գյուղի մանկապարտեզ » ՀՈԱԿ

2022Թ.

ԲՈՎԱՆԴԱԿՈՒԹՅՈՒՆ

Ներածություն ----------------------------------------------------------------------------------------------3

Մանկավարժական աշխատողի և ծնողի (նրանց օրինական ներկայացուցիչների) համագործակցությունը------------------------------------------------------------------------------------4

Մանկավարժական աշխատողի և ծնողի նրանց օրինական ներկայացուցիչների համագործակցության նպատակը-------------------------------------------------------------------- 6

Թեմատիկ պարապմունք «Իմ ընտանիքը» ------------------------------------------8

Դասի պլան -------------------------------------------------------------------------------------10

Բաց դաս «Իմ ընտանիքը» ---------------------------------------------------------------12


Դիտարկումներ----------------------------------------------------------------------------------19

Ինքնավերլուծություն---------------------------------------------------------------------------21

Եզրակացություն -------------------------------------------------------------------------------22

Գրականության ցանկ-------------------------------------------------------------------------23

**ՆԵՐԱԾՈՒԹՅՈՒՆ**

 «Յուրաքանչյուր հասարակություն պետք է իր երեխաների համար ցանկանա այն, ինչ լավագույն և ամենախելամիտ ծնողն է ցանկանում իր երեխայի համար»:

Յուրաքանչյուր հայի համար ընտանիքը արժեհամակարգի ամենակարևոր բաղադրիչն է: Ընտանիքում պետք է գերակշռեն ներդաշնակությունը, վստահությունը, հարգանքը, քնքշությունը, պաշտպանվածությունն ու միմյանց աջակցելու կարողությունը:Ընտանիքում կարևոր է այն, թե ինչ միջավայրում և ընտանեկան մթնոլորտում է մեծանում երեխան: Նրանք են երեխաների համար կարևոր որոշումներ ընդունում, դաստիարակում, շրջապատում սիրով, նվիրվածությամբ: Ո՞վ ավելի լավ գիտի երեխային, եթե ոչ ծնողը: Երեխայի առաջին և ամենակարևոր ուսուցիչները ծնողներն են:



**ՄԱՆԿԱՎԱՐԺԱԿԱՆ ԱՇԽԱՏՈՂԻ ԵՎ ԾՆՈՂԻ (ՆՐԱՆՑ ՕՐԻՆԱԿԱՆ ՆԵՐԿԱՅԱՑՈՒՑԻՉՆԵՐԻ) ՀԱՄԱԳՈՐԾԱԿՑՈՒԹՅՈՒՆԸ**

Երեխայի գրագետ և հաջորդական փուլերով զարգացումն իրականացնելու համար անհրաժեշտ է ծնողների կամ նրանց օրինական ներկայացուցիչների և մանկապարտեզի դաստիարակների համագործակցությունը:

Ծնողների հետ համագործակցությունը վաղ մանկական և նախադպրոցական տարիքի երեխաների կրթական արդյունավետ ծրագրի անհրաժեշտ մասն է կազմում: Ծնողները կարիք ունեն իմանալու մանկապարտեզի տեսակետն իրենց երեխայի մասին: Միևնույն ժամանակ մանկապարտեզը շահում է ծնողների՝ տվյալ բնագավառին իրազեկվածությունից և երեխայի դաստիարակության գործին նրանց ներդրումներից: Երեխայի ծնողները պետք է ակտիվ մասնակցեն երեխայի համար անհատական մոտեցումների մշակմանը, տեղեկացված լինեն և համաձայնեն երեխայի հետ կատարվող մասնագետների աշխատանքին կամ նրա համար անհրաժեշտ պայմանների ապահովման քայլերին: Դրա շնորհիվ մանկավարժները հնարավորություն են ունենում հասնել երեխայի վարքի դրդապատճառների առավել համակողմանի պատկերացման: Համագործակցության արդյունքում թե՛ ծնողը, թե՛ դաստիարակը արժեքավոր տեղեկություններ են ստանում երեխայի կարողությունների, հետաքրքրությունների, համակրանքների և հակակրանքների մասին: Այս տեղեկատվությունը պետք է այնպես փոխանակել, որ այն լավագույնս ծառայի երեխայի շահերին:



Ընտանիքի և մանկապարտեզի համագործակցության կենտրոնում երեխան է՝ նրա կրթության և զարգացման հաջողությունը: Սակայն համագործակցությունն ինքնին չի կարող հաջողակ երեխաներ ունենալու նախապայման դառնալ: Անհրաժեշտ է մշակել այնպիսի ձևեր, որոնք կնպաստեն ներգրավել, ուղղորդել, խթանել և շահագրգռել երեխաներին՝ ինքնուրույն հասնել հաջողության:



Դաստիարակը ծնողների հետ տանում է աշխատանք` ընտանիքում երեխաների դաստիարակության հարցերի ուղղությամբ, ներգրավում է և խթանում նրանց հաստատության հետ ակտիվ համագործակցությանը:



Ծնողների հետ համագործակցությունը միասնական և անընդմեջ պատասխանատվություն է երեխայի հաջողությունների և ուսման բարելավմանը ինչպես տանը, այնպես էլ մանկապարտեզում:



**ՄԱՆԿԱՎԱՐԺԱԿԱՆ ԱՇԽԱՏՈՂԻ ԵՎ ԾՆՈՂԻ (ՆՐԱՆՑ ՕՐԻՆԱԿԱՆ ՆԵՐԿԱՅԱՑՈՒՑԻՉՆԵՐԻ) ՀԱՄԱԳՈՐԾԱԿՑՈՒԹՅԱՆ ՆՊԱՏԱԿԸ**

Մանկապարտեզի դաստիարակի և ծնողների նույն նպատակն է իրենց կարողություններին համապատասխան երեխայի աճի, զարգացման, կրթության, հաղորդակցման, հուզականության, սոցիալական փորձ և հմտություններ ձեռք բերելու , երեխայի արժանապատվության ու ազատության, երևակայության զարգացման, ինքնուրույնության հասնելու բարդ և ստեղծագործ աշխատանք ,որը հիմնված պետք է լինի փոխադարձ վստահության վրա:



## 

Գործառույթն իրականացվում է ծնողական ժողովների, միջոցառումների, առավոտյան և տունդարձի հանդիպումների,անհատական զրույցների ,երեխայի դիտարկման և գնահատման  **(** ընդգծելով դրականը **)** գործընթացում, էքսկուրսիաների, հեռախոսազանգերի, նամակների մասնակցության, որը ցույց է տալիս, որ բարձր ենք գնահատում ծնողների դերը երեխայի վարքի և առաջադիմության հարցում:



Ամենակարևոր գործառույթներից մեկը համարվում է ծնողներին պարապմունքներին ներգրավելը:

**Թեմատիկ պարապմունք ՝** **ԻՄ ԸՆՏԱՆԻՔԸ**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |  |  |  |
| --- | --- | --- | --- | --- | --- |
| **Խոսքի զարգացում**   1. **Պատմել նկարի բովանդակությունը** 2. **Ա. Իսահակյան** «**Երջանիկ խրճիթը**» 3. **Զրույց**   **«Ընտանեկան տոներ»**   1. **Կազմել բառեր անցած տպագիր տառերով** 2. **Որոշել առաջին հնչյունը** | | | **Ինձ շրջապատող աշխարհը**   1. **Իմ ընտանիքի անդամները** 2. **Իմ հասցեն** 3. **Իմ տունը** 4. **Իմ գյուղը** | | **Մաթեմատիկական տարրական պատկերացումներ**  **1.կարգային հաշիվ**  **2.Թիվ և թվանշան**  **3. Մեծ է, փոքր է,հավասար է**  **4.Թվի կազմությունը** |
| **Ֆիզկուլտուրա**  **1.Խաղ « Որտե՞ղ է թաքնված»**  **2. Խաղ գնդակներով** | | | **Երաժշտություն**   1. **« Համերաշխ ընտանիք»**   **https://www.youtube.com/watch?v=YmadQ1IhQ4s**   1. **Երաժշտագամմա**   **https://www.youtube.com/watch?v=UP-ctUE4DHo** | | **Կերպարվեստ և կառուցողական աշխատանք**   1. **Մարդուկներ** 2. **Ընտանիքի տոհմածառ** 3. **Իմ երազանքների տնակը, լեգոներով փայտիկներով** 4. **Պլաստիրինով աշխատանք նկար-պատկերի վրա** |
|  | **հհ** | **Ավագ խումբ**  **Միջին խումբ** | | **Թեմատիկ ուսուցման աշխատանքների բաշխում:** | |
| **երկուշաբթի** | **1** | **Մաթեմատիկական տարրական պատկերացումներ** | | **Կարգային հաշիվ**  **Թիվ և թվանշան** | |
| **2** | **Ինձ շրջապատող աշխարհը** | | **Իմ ընտանիքի անդամները** | |
| **3** | **Նկարչություն** | | **Մարդուկներ** | |
| **երեքշաբթի** | **1** | **Գրաճանաչություն** | | **Կազմել բառեր անցած տպագիր տառերով**  **Որոշել առաջին հնչյունը** | |
| **2** | **Խոսքի զարգացում**  **(Գեղարվեստական**  **գրականություն)** | | **Պատմել նկարի բովանդակությունը**  **Ա. Իսահակյան** «**Երջանիկ խրճիթը** » | |
| **3** | **Ֆիզկուլտուրա** | | **Խաղ** «**Որտե՞ղ է թաքնված**» | |
| **չորեքշքբթի** | **1** | **Մաթեմատիկական տարրական պատկերացումներ** | | **Մեծ է, փոքր է**  **թվի կազմությունը** | |
| **2** | **Նկարչություն** | | **Ընտանիքի տոհմածառ** | |
| **3** | **Երաժշտություն** | | «**Համերաշխ ընտանիք**» | |
| **հինգշաբթի** | **1** | **Խոսքի զարգացում** | | **Զրույց** «**Ընտանեկան տոներ**» | |
| **2** | **Ապլիկացիա /կառուցողական աշխատանք/** | | «**Իմ երազանքների տնակը**» **լեգոներով** | |
| **3** | **Երաժշտություն** | | **Երաժշտագամմա** | |
| **ուրբաթ** | **1** | **Ինձ շրջապատող աշխարհը** | | **Իմ տունը**  **Իմ գյուղը** | |
| **2** | **Ծեփակերտում** | | **Յուրաքանչյուրն իր սեռի նկար -պատկերին պլաստիլինե հագուստ է հագցնում** | |
| **3** | **Ֆիզկուլտուրա** | | **Խաղ գնդակով** | |

**ԴԱՍԻ ՊԼԱՆ**

|  |  |  |  |
| --- | --- | --- | --- |
| **Մայրենի** | **Խումբ** | **Թեմա** | **Պարապմունք** |
| Խոսք և հաղորդակցում  Կենտրոններում աշխատանք | **5-6 ավագ խումբ** | Ա. Իսահակյան Երջանիկ խրճիթը | 2 |
| **Նպատակը** | * Կամրապնդեն հականիշ՝հակառակ իմաստ ցույց տվող բառերի մասին ունեցած գիտելիքները * Կխորացնեն գիտելիքները ընտանիքի անդամների և ծննդավայրի նկատմամբ հարգանքի * Կզարգացնեն միմյանց լսելու և ըստ էության հարցեր տալու հմտությունները | | |
| **Ուսումնական նյութեր** | * Ա4 թղթեր, մեծ թուղթ, մարկերներ, գունավոր մատիտներ, մկրատ, սոսինձ, ստեպլեր, նկարներ պալատի և խրճիթի | | |
|  | Անհատական, զույգերով, փոքր խմբերով, մեծ խմբով | | |
| **Ընթացքը** | | | |
| **Առավոտյան հանդիպում** |  | | |
| **Խթանման փուլ** | * Ուսուցիչը հարցնում է. Երեխաներ մտածեք, թե ո՞րն է լավ՝ լինել հարու՞ստ, թե՞ աղքատ: * «Մտածիր-զույգ կազմիր – կիսվիր» ռազմավարության միջոցով երեխաները մտքեր են փոխանակում զույգերով: * Յուրաքանչյուր երեխա իր զույգին լսածի վերաբերյալ տալիս է մեկ հարց: * Երեխաները հայտնում են իրենց կարծիքները: | | |
| **Իմաստի ընկալման փուլ** | * Դադարներով ընթերցանություն.Երեխաներին նստեցնել շրջանաձև: * Յուրաքանչյուր դադարից հետո դաստիարակը հարց է տալիս և երեխաները զույգերով քննարկում են: Յուրաքանչյուր հարցից հետո դաստիարակը խնդրում է 2-3 հոգու պատմել, թե ինչի մասին են խոսել: * Տեքստի ավարտից հետո քննարկման միջոցով ամփոփել օգտագործելովհետևյալ հարցերը.   - Ի՞նչ սովորեցիք այս պատմվածքից:  - Ի՞նչ հիշեցրեց ձեր կյանքից:   * Անհատական աշխատանք. * Մտածիր, թե պատմվածքի ո՞ր հատվածը քեզ դուր եկավ և ինչու: * Զույգերով – միմյանց պատմել,թե որ հատվածն է ընտրել և ինչու: * Լսել 2-3 պատասխան խմբից:   - Նախօրոք սեղաններին պետք է դրված լինեն Ա4 թղթի կես երեխաների քանակով և գունավոր մատիտներ: Երեխաներին նստեցնել սեղանների շուրջ և հանձնարարել, որ նկարեն իրենց դուր եկած հատվածը:   * Աշխատանքի ավարտից հետո առաջարկել ներկայացնել նկարը և պատմել: * Նկարները փակցնել ցուցադրման պատին: | | |
|  | **Կենտրոններով աշխատանք**  . **Ֆիզկուլտ դադար –** բռնենք թիթեռներ   * **Դերախաղի կենտրոն –** պատմվածքը ներկայացնել դերախաղի միջոցով: * **Արվեստի կենտրոն –** պատրաստել ապլիկացիա պատմվածքից: * **Կառուցողական կենտրոն** – խորանարդիկներով և երկրաչափական պատկերներով կառուցել երազանքի տնակը: * **Ընթերցանություն/ գրաճանաճություն** Տեքստից դուրս գրել հատկանիշ ցույց տվող բառերը և գտնել հականիշը կազմել պաստառ, բացատրել յուրաքանչյուր բառը: * **Մաթեմատիկա –** Տեքստից դուրս գրել նախադասություն՝ տպատառ,գտնել ծանոթ տառերը, հաշվել, քանի ձայնավոր և բաղաձայն կա: Հաշվել դրանց քանակը և համեմատել: Արդյունքը ներկայացնել դիագրամի տեսքով: | | |
| **Կշռադատման փուլ** | * Մի բան, որ ինձ դուր եկավ այս պատմությունից և կպատմեմ տանը: Ի՞նչը կկիրառեմ կյանքում: | | |

**ԲԱՑ ԴԱՍ «ԻՄ ԸՆՏԱՆԻՔԸ»**

****

****

****

****

****

**Քանի որ բաց դասը կազմակերպվել էր աշնան վերջին օրը, հրաժեշտ տվեցինք աշնանը՝ լի ու առատ սեղանով: Այն ևս պատրաստված էր երեխաների, ծնողների և աշխատակիցների միահամուռ ուժերով:**

****

**ԴԻՏԱՐԿՈՒՄՆԵՐ**

**Տնօրենի դիտարկում**

Միջոցառումը թեմատիկ նյութի ամփոփում էր: Ընտրված թեման շատ կարևոր և ուսանելի էր, քանի որ ընտանիքի դերն ու կարևորությունը պետք է սերմանել մանկուց: Թեմաների նյութը երեխաների կողմից յուրացվել էր, որն էլ ապահովեց կայուն դրական արդյունքներ: Երեխաները նյութը ներկայացրին անկաշկանդ, ոգևորված: Միջոցառման ընթացքն ապահովվեց երեխաների և մասնակիցների բարձր տրամադրությամբ և ներգրավվածությամբ:

**Ծնողի դիտարկում**



Ես Աստղիկն եմ, Գագիկի մայրիկը: Հիացած եմ կայացած միջոցառումից: Այնքան լի էր պատասխանատվությամբ ծնողների և մեր սրտացավ աշխատակիցների համագործակցությունը, այնքան ջերմ: Այն հագեցած և ուսուցանող էր: Մենք նույնպես երեխաների հետ ներգրավված էինք աշխատանքի մեջ: Այս միջոցառումը առանձնահատուկ էր նրանով, որ մենք ևս ակտիվ մասնակցություն ունեցանք, բաժանվեցինք խմբերի, լուծեցինք գլուխկոտրուկներ, թիմային մրցույթ եղավ: Տպավորիչն այն էր, որ ողջ ընթացքում կտրվեցինք առօրյա հոգսերից, եղանք մեր երեխաների թիմակիցները, ուրախացանք:

**Չինչին գյուղի մշակույթի տան աշխատակցի դիտարկում**

****

Ես Գայանեն եմ: Աղջիկս այս տարի է ավարտել մանկապարտեզը: Բոլոր միջոցառումներին սիրով եմ մասնակցել: Այժմ, լինելով գյուղի գեղմասվար, մեծ ոգևորությամբ ներկա եմ լինում միջոցառումներին, որոնք հագեցած են, իմաստալից:

**ԻՆՔՆԱՎԵՐԼՈՒԾՈՒԹՅՈՒՆ**

Թեմայի նպատակն էր երեխաների մոտ հարգանք դաստիարակել իր, ընտանիքի անդամների նկատմամբ: Սիրել ծնողներին, հոգատար լինել մեծերի նկատմամբ, ուշադրություն դարձնել կրտսեր քույրիկ-եղբայրներին, օգնել տնային գործերում, լինել ուշադրության կենտրոնում,: Երեխաները գիտեն իրենց գյուղի, մարզի,հայրենիքի մասին գիտելիքներ, հայրենասիրության զգացումն արտահայտվում է, անգամ, ազատ խաղերի ժամանակ: Բաց դասի միջոցով ծնողների անմիջական կապն ապահովվեց, որը կարևոր է թե՛ երեխայի, թե՛ ծնողի, թե՛ մանկապարտեզի աշխատակազմի համար:

Կարծում եմ պարապմունքների արդյունավետ կատարումը նպաստում է երեխայի իմացական վերջնարդյունքին: Որպեսզի պարապմունքը լինի արդյունավետ անհրաժեշտ են. առաջնորդվել չափորոշիչով, պարապմունքները լինեն ինտեգրված, դիդակտիկ նյութեր ՝ թեմայի վերաբերյալ, մատուցվի խաղային ձևով, ունենա մոտիվացիա, թեման տրվի խթանման, իմաստի ընկալման և կշռադատման փուլերով,ներգրավել ծնողներին՝ տանը ևս թեմայի շուրջ քննարկելու համար, երեխան հասկանա, թե ինչ կտա իրեն իր սովորածը, ինչպես այն կկիրառի կյանքում: Կարևոր է,որ երեխան կարողանա համագործակցել, օգնել, մտքերն արտահայտել, մրցակցել :



**ԵԶՐԱԿԱՑՈՒԹՅՈՒՆ**

Եթե օրվա երկրորդ կեսին դաստիարակները ծնողներին ներկայացնեն այն գործողությունները, որոնք իրականացվել են երեխաների հետ և կարող են կատարվել տանը, ապա ծնողի և երեխայի տնային աշխատանքը կլինի ավելի համահունչ:

Եթե գրքերի փոխանակումները լինեն պարբերաբար, ապա այն կնպաստի ծնող մանկավարժ վստահության ամրապնդմանը:

Եթե ծնողական ժողովները լինեն ստեղծագործական բնույթի, այն է՝ հետաքրքիր, ուղեկցվի խմբային պարերի և երգերի տեսքով, ապա ծնղների ներգրավվածությունը ավելի մեծ կլինի ուսման պրոցեսում:

Եթե բաց դասերը լինեն հաճախակի, և ծնողները ևս ներգրավվեն, ապա տեսնլով երեխայի ձեռքբերումները, ծնողներն ավելի ակտիվ և ոգևորված կներգրավվեն ուսումնական գործընթացին:

Եթե պահպանենք ծնող մանկապարտեզ սերտ կապը, ապա արդյունքում կշահի երեխան;

Եթե փորձենք ներգրավել ամբողջ ընտանիքին,նույնիսկ տատիկ- պապիկին, ապա հաղորդակցությունը ավելի արդյունավետ կդառնա:

Եթե հենվենք ընտանիքի, հատկապես երեխայի ուժեղ կողմերի վրա և արձագանքենք դրականորեն, ապա արդյունքը երկուստեք գոհացուցիչ կլինի:

Եթե մանկավարժը լինի համբերատար և գաղտնապահ, ապա ծնողն ավելի կվստահի նրան:

Եթե դաստիարակի և ծնողի գործունեությունը ուղղված է մեկ նպատակի՝ երեխայի, որպես անհատ ձևավորելու գործին, ապա հմագործակցությունը հաջողված է;

**ԳՐԱԿԱՆՈՒԹՅԱՆ ՑԱՆԿ**

Հ. Միտոյան, Լ. Սմբատյան «Ուսումնական ձեռնարկ մանկապարտեզի համար» Երևան 2010թ.

Հ. Միտոյան «Ուսումնական ձեռնարկ մանկապարտեզի համար» Երևան 2020թ

«Այլընտրանքային մոդելներով 5-6 երեխաների նախադպրոցական կրթության կազմակերպումը»: Դաստիարակի ուղեցույց Երևան 2011թ

«Նախադպրոցական միջին խմբի կրթական համալիր ծրագիր»2022թ, դեկտեմբերի16

«Նախադպրոցական կրտսեր խմբի կրթական համալիր ծրագիր»2021թ, դեկտեմբերի 16

«Նախադպրոցական ավագ խմբի կրթական համալիր ծրագիր»2021թ,

դեկտեմբերի 16